Θα γράψω τα δικά μου συν και πλην όπως τα είδα εγω από την τετραήμερη διαμονή μου στο σπίτι.
Ξεκινάω από τα συν:
Άμεση ανταπόκριση από τον ιδιοκτήτη όσες φορές του έστειλα μήνυμα. Πάντα μα πάντα μου απαντούσε εντός 5 λεπτών πράγμα που το εκτιμώ πολύ.
Πανεύκολο τσεκ ιν και τσεκ αουτ χωρίς καν να συναντηθώ με τον ιδιοκτήτη.
Ο χώρος σχετικά καθαρός.
Αρκετά γρήγορο Wi-Fi.

Πολύ καλή η τοποθεσία του σπιτιού. Ήσυχος δρόμος και κοντά σε όλα. Πέντε λεπτά περπάτημα από τη στάση Κεραμεικού και σούπερ μάρκετ κοντά.
Τέλος η τιμή είναι αρκετά καλή πιστεύω.
Πάμε τώρα και στα πλην:
Το μεγαλύτερο πλην είναι οι σκάλες. Αν έχετε βαλίτσα όπως είχα εγω τότε καλό κουράγιο και στο ανέβασμα και στο κατέβασμα. Η σκάλα είναι πολύ στενή και το ασανσέρ δεν πάει 4ο όροφο. Ξεχεριαστηκα!!
Επίσης ο ιδιοκτήτης δεν με ενημέρωσε να μην χρησιμοποιήσω το ασανσέρ που υπάρχει στην είσοδο, μιας και ανεβαίνει 3 ορόφους και είπα μπας και γλιτώσω κάμποσες σκάλες στο ανέβασμα. Με το που ανοίγεις την πόρτα του ασανσέρ εχοντας ανάβει όροφο ή οροφους σε βγάζει ακριβώς μέσα στα ξένα δωμάτια. Ευτυχώς όταν το έπαθα έπεσα σε καθαρίστρια αλλά φαντάσου να έπεφτα σε αλλά σκηνικά…. Οποτε καλό θα είναι να υπάρχει αντίστοιχη ενημέρωση για τη χρήση του ασανσέρ!
Αρκετά στενό μπάνιο και η πίεση στο ζεστό νερό στο ντουζ είναι σχεδόν ανύπαρκτη.